stanford-oval/wikipedia huggingface dataset:
DiMarzio

HS-3 -stack-humbucker mikrofonit sähkökitarassa. Kyseisiä mikrofoneja on käyttänyt kitarassaan esimerkiksi kitaristi Yngwie Malmsteen.
Tilutusta sähkökitaralla jossa käytössä DiMarzio Mo' Joe -tallamikrofoni.
DiMarzio Inc. (alkuperäiseltä nimeltä DiMarzio Musical Instrument Pickups, Inc.) on yhdysvaltalainen mikrofonivalmista joka valmistaa sähkömagneettisia mikrofoneja kitaroille ja bassoille. Yhtiö valmistaa myös muita kielisoitinten lisävarusteita kuten kaapeleita ja hihnoja.
Yhtiö tuli tunnetuksi Super Distortion -kitaramikrofonimallista, joka tuotiin markkinoille vuonna 1972, ja joka on edelleen yhtiön yksi tunnetuimmista malleista.
Super Distortionin ulostulo oli tuon ajan muita saman kokoluokan mikrofoneja voimakkaampi. Sillä on osapuilleen kaksinkertainen impedanssi verrattuna tavallisiin PAF-mikrofoneihin (esim. Gibsonin valmistamat ja patentoimat mikrofonit), ja siinä on keraaminen magneetti. Mikrofonin voimakas ulostulo saa vahvistimen helpommin säröytymään.
DiMarzio tunnetaan kahdesta yhtiön kehittämästä tekniikasta:
Patentoitu kaksoisresonanssimalli jossa mikrofonin kaksi epäsymmetristä kelaa värähtelevät eri taajuuksilla; tämä tuottaa uniikin soinnin.
Airbucker-malli jossa magneettikentän vaikutus kieliin on tavallisia mikrofoneja pienempi, ja mikrofonissa on suurempi herkkyys ja pidempi sustain.
Tunnettuja DiMarzio-mikrofonien käyttäjiä

Adrian Smith ja Dave Murray (Iron Maiden) - Super Distortion
Chuck Schuldiner (Death) - X2N
Tosin Abasi (Animals As Leaders) - Activator
Paul Gilbert - Injector, Humbucker From Hell
Yngwie Malmsteen - HS-3, myöhemmin signaturemalli Seymour Duncan YJM
Frank Zappa - Super Distortion
Joe Satriani - FRED, myöhemmin signaturemalli Mo' Joe ja PAF Joe
Steve Vai - Evolution, Steve's Special, ja useita muita malleja
Axel Rudi Pell - HS-3
Costello Hautamäki - PAF Pro
Humbucker From Hell (kaula) ja Mo' Joe -Joe Satriani -signaturemalli (talla).
Air Norton (kaula) ja Tone Zone (talla) -mikrofonit LTD F -mallisessa sähkökitarassa.
DiMarzio bassomikrofoni.
Frank Zappa käytti kitaroissaan usein DiMarzio-mikrofoneja saadakseen kitarastaan äänekkäämmän.
Axel Rudi Pell on tunnettu DiMarzio-mikrofoneja käyttävä kitaristi.
Aiheesta muualla

DiMarzion kotisivut (englanniksi)
Pauwel Kwak

Pauwel Kwak -pullo ja -lasi
Pauwel Kwak on belgialainen vahva pale ale -tyyppinen olut. Sen alkoholipitoisuus on 8,4 t-%.
Eckerön posti- ja tullitalo

Entinen posti- ja tullitalo Eckerössä.
Eckerön posti- ja tullitalo (ruots. Eckerö post- och tullhus) on kulttuurihistoriallinen arvorakennus Eckerössä Ahvenanmaalla. Se on valmistunut vuonna 1828. Rakennuksen suunnittelusta vastasivat arkkitehdit Carl Ludvig Engel sekä Charles Bassi. Rakennus edustaa arkkitehtoniselta tyylisuunnaltaan uusklassismia. Se on ollut vuodesta 1994 lähtien Ahvenanmaan maakunnan omaisuutta. Posti- ja tullitalo on avoinna vierailijoille kesäaikaan. Päärakennuksen alakerrassa sijaitsee Postimestarin konttori, joka on sisustettu tyypillisin 1800-luvun huonekaluin. Päärakennuksen yläkerrassa ovat näyttelytilat vaihtuvia näyttelyitä varten ja alakerrassa residenssitaiteilijoiden vierasasunto. Pohjoissiivessä sijaitsee Postiruotumuseo, jota ylläpitää Eckerön kotiseutuyhdistys. Pohjoissiivessä sijaitsevat myös Tsarevna Café ja Bistro sekä Mercedes Chocolaterie ja Butik Smått & Gott.
Eckerön posti- ja tullitalo rakennettiin tsaarin Venäjän läntiseksi etuvartioksi ja Venäjän vallan osoitukseksi Ruotsin suuntaan. Se rakennettiin tarkoituksella suureksi ja mahtavaksi, jotta se näkyisi kauaksi merelle ja tekisi vaikutuksen lännestä saapuviin. Ruotsin puolella Grisslehamnissa oli vastaava postitalo, ja Eckerön posti rakennettiin neljä kertaa sitä suuremmaksi. Talon päätehtävä oli kuitenkin huolehtia posti- ja tullimuodollisuuksista Pietarin ja Tukholman välisellä postireitillä. Postin kululla oli tuohon aikaan suuri merkitys, ja sen varmistamiseen uhrattiin paljon vaivaa. Eckeröläiset talonpojat kuljettivat postia Ahvenanmeren yli yksinkertaisilla veneillä ympäri vuoden. Vaarallisten matkojen vaiheista kerrotaan talon Postiruotumuseossa. Rakennuksessa on myös 1850-luvun tyyliin sisustettu postimestarin konttori.
Postitalon edustalla on postiveneiden laituri, josta Victor Westerholm on maalannut tunnetun maalauksensa Eckerön postilaituri.
Decipher

| Decipher After Forever |
| --- | --- | --- |

Studioalbumin tiedot
 Äänitetty : kesä-elokuussa 2001
 Julkaistu: 2001
 Tuottaja(t): Stephen van Haestregt
 Tyylilaji: sinfoninen metalli
 Kesto: 54.46
 Levy-yhtiö: Transmission Records
After Foreverin muut julkaisut
| Prison of Desire 2000 | Decipher 2001 | Invisible Circles 2004 |
Decipher on sinfonisen metalliyhtyeen After Foreverin toinen täyspitkä albumi, joka ilmestyi 2001.
Kappaleet

"Ex Cathedra" (ouverture) (mus. Gommans / san. M. Jansen) – 2:02
"Monolith of Doubt" (M. Jansen-Gommans-F. Jansen-After Forever / F. Jansen) – 3:32
"My Pledge of Allegiance #1" (The Sealed Fate) (Gommans-M. Jansen-F. Jansen-AF / M. Jansen) – 6:24
"Emphasis" (Gommans-M. Jansen-F. Jansen-AF / M. Jansen) – 4:20
"Intrinsic" (M. Jansen-Gommans-F. Jansen-AF / F. Jansen) – 6:44
"Zenith" (M. Jansen-Gommans-Borgman-F. Jansen-AF / F. Jansen) – 4:21
"Estranged" (A Timeless Spell) (M. Jansen-Gommans - F. Jansen-AF / M. Jansen) – 6:56
"Imperfect Tenses" (M. Jansen-F. Jansen / F. Jansen) – 4:07
"My Pledge of Allegiance #2" (The Tempted Fate) (Gommans-M. Jansen-F. Jansen-AF / M. Jansen) – 5:07
"The Key" (Gommans-M. Jansen-F. Jansen-AF / F. Jansen) – 4:48
"Forlorn Hope" (M. Jansen-Gommans-F. Jansen-AF / M. Jansen) – 6:25
Kappaleet > Lisäkappaleet

"My Pledge of Allegiance #1" – 6:28
"Forlorn Hope" – 6:22
Yhtye

Floor Jansen - laulu
Mark Jansen - kitarat, kiljaisut
Sander Gommans - kitarat, örinät
Lando van Gils - koskettimet
Luuk van Gerven - basso
Andre Borgman - rummut
Yhtye > Muut muusikot

| --- | --- |
 Ebred Reijnen - sooloviulu  Noemi Bodden - viulu  Janine Baller - alttoviulu  Carla Schrijner - sello  Roxane Steffen - kontrabasso  Irma Kort - oboe  Jack Pisters - sitar :  Rein Kolpa - tenori  After Forever -kuoro kappaleilla Ex Cathedra, Estranged ja Forlorn Hope: Hans Cassa - basso Caspar De Jonge - tenori Marga Okhuizen - altto Ellen Bakker - sopraano
Tuotanto

Stephen van Haestregt - pääasiallinen tuotanto ja nauhoitus
Oscar Holleman - lisätuotanto ja -miksaus (Studio RS29, Waalwijk)
Hans van Vuuren - vastaava tuottaja
Peter van't Riet - masterointi (Sound Factory, Soest)
Stefan Schipper - valokuvaus
Mirjam Boomert - meikkaus
Carsten Drescher - suunnittelu ja asemointi
Aiheesta muualla

Decipher Discogsissa. (englanniksi)
Albumi Decipher Encyclopaedia Metallum -sivustolla (englanniksi)
D-Link

| D-Link Corporation |
| --- | --- |

Yritysmuoto:  pörssiyhtiö (TSE: 2332)
Perustettu:  1986 
Toimitusjohtaja:  CEO ja puheenjohtaja: John Lee
Kotipaikka:  Taipei, Taiwan
Toimiala:  tietokoneverkot
Tuotteet:  verkkotuotteet
Liikevaihto:   $728 milj. USD (2003)
Kotisivu:  dlink.com.tw
Infobox OKVirheellinen NIMI-arvo: 
D-Link Corporation on taiwanilainen yritys, joka valmistaa langattoman ja Ethernet-verkon tuotteita kuluttajille ja pienyrityksille. Yrityksen perusti vuonna 1986 Ken Kao, joka toimi yrityksen toimitusjohtajana ja sen hallituksen puheenjohtajana kuolemaansa vuoteen 2008 saakka. Yrityksen pääkonttori sijaitsee Taipeissa, ja sillä on toimistoja 90 eri maassa.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset Taiwanin sivut
Suomenkieliset sivut
Doksografia

Doksografia (kreikkaa: δόξα, doksa, 'mielipide', 'näkökulma'; γράφειν, grafein, 'kirjoittaa', 'kuvata') on termi, jota käytetään erityisesti klassisen ajan historioitsijoiden ja filosofien teoksista, jotka kuvaavat edeltäneiden filosofien ja tieteilijöiden ajatuksia.
Termin doksografia on kehittänyt saksalainen klassisen kirjallisuuden tutkija Hermann Alexander Diels. Se esiintyy hänen teoksessaan Doxographi Graeci (1879) latinankielisenä uudissanana. Teos sisälsi koko tunnetun doksografisen aineiston antiikin ajalta. Myöhemmin sanaa alettiin käyttää myös yleisemmin antiikin kirjoittajien näkemyksiä koskevista yleiskatsauksista.
Klassinen kreikkalainen doksografia > Platon ja Aristoteles

Suuri osa varhaisemmista filosofisista teoksista on kadonnut historian saatossa. Rajallinen tietomme näistä kadonneista teoksista on usein peräisin myöhempien filosofien, kommentaattorien ja elämäkertakirjailijoiden kirjoittamista doksografioista.
Myös sellaisten filosofien kuten Platon ja Aristoteles voidaan nähdä toimineen doksografeina, koska heidän edeltäjiensä ajatuksista kirjoittamat kommentit kertovat samalla epäsuorasti siitä, minkälaisia ajatuksia näillä edeltäjillä oli. Esimerkiksi suuri osa siitä mitä tiedämme Anaksagoraan ajattelusta on peräisin Platonin teoksesta Sokrateen puolustuspuhe.
Aristoteles oli ensimmäinen filosofi, joka esitti tiedon kehittyvän historiallisena prosessina. Hän esittää usein omissa teoksissaan huomioita edeltäjiensä ajatuksista ja vastaa niihin. Aristoteleelta erityisen merkittävä on teoksen Metafysiikka alkuosa. Hän aloittaa myös useat muut teoksensa edeltäjiensä ajatusten läpikäynnillä.
Koska Platon ja Aristoteles eivät pyrkineet kuvaamaan edeltäjiensä ajatuksia objektiivisesti, heitä ei kuitenkaan voida pitää doksografeina varsinaisessa mielessä.
Klassinen kreikkalainen doksografia > Myöhemmät doksografit

Varsinainen doksografinen perinne sai alkunsa Aristoteleen oppilaista. Theofrastos kirjoitti historiallisen teoksen Luonnonfilosofien käsityksistä (Fysikōn doksai), joka käsitteli esisokraattisten luonnonfilosofien oppeja. Tämä teos on kuitenkin kadonnut. Erityisen merkittäviä doksografisia teoksia tai niiden katkelmia tunnetaan Diogenes Laertiokselta, Cicerolta, Plutarkhokselta, Areios Didymokselta ja Johannes Stobaiokselta, sekä sellaisilta kristillisiltä kirjailijoilta kuten Hippolytos ja Theodoretos.
Islamilainen doksografia

Islamilaiseen doksografiaan luetaan joukko teoksia, jotka käsittelevät islamin eri virtausten ja lahkojen oppeja. Esimerkkinä voidaan mainita Abu Mansur Al Maturidin teos Kitab al-Maqalat.
Kritiikki

Se, että tiedämme nykyään jotain esisokraattisten filosofien, kuten Thaleen, Anaksimandroksen, Anaksimeneen, Empedokleen ja Zenon Elealaisen, mielipiteistä ja teoksista, on enimmäkseen doksografisten teosten ansiota. Ongelmana tilanteessa on se, että usein edeltävien filosofien ajatukset on esitetty kontekstissa, jossa filosofi on puolustanut omaa näkemystään, ja tällöin aiempien filosofien ajatukset on saatettu osittain kuvata sellaisina, että ne palvelisivat tätä tarkoitusta. Tämän vuoksi muun muassa Hans-Georg Gadamer on huomauttanut, että esisokraatikkojen ajatusten todellinen ymmärtäminen on mahdollista ainoastaan tutkimalla rinnakkain niiden doksografien ajatuksia, jotka nämä ajatukset esittävät.
Richard Rorty on voimakkaasti arvostellut doksografiaa filosofian historiankirjoituksen muotona. Hänen mukaansa doksografiaa kirjoitettaessa filosofian historia esitetään yleensä yhtenäisenä kyseenalaistamattomana kaanonina, jossa toisistaan hyvinkin poikkeavalla tavalla ajatelleet filosofit laitetaan puhumaan samoista asioista.
Aiheesta muualla

Mansfeld, Jaap: Doxography of Ancient Philosophy The Stanford Encyclopedia of Philosophy. The Metaphysics Research Lab. Stanford University. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Doxographie
Käännös suomeksi
Pausanias

Pausanias (m.kreik. Παυσανίας) on seuraavien antiikin kreikkalaisten henkilöiden nimi:
Pausanias (k. 477 eaa.), spartalainen sotapäällikkö
Pausanias, Spartan kuningas 409–395 eaa.
Pausanias, Makedonian kuningas 394 eaa.
Pausanias, makedonialainen kruununtavoittelija 360-luvulla eaa.
Pausanias Orestislainen, makedonialainen, joka murhasi kuningas Filippos II:n vuonna 336 eaa.
Pausanias (100-luku), kreikkalainen maantieteilijä
Pausanias, hahmo Platonin dialogissa Pidot.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pausanias”, voi hakea sivunnimihaulla, laajalla sivunnimihaulla tai tekstihaulla.
Dagfinn Enerly

| Henkilötiedot |
| --- | --- | --- |
Syntymäaika: 9. joulukuuta 1972 (ikä 51)
Syntymäpaikka: Oslo, Norja
Pelipaikka: laitalinkki
Seurat
| Vuodet | Seura | O (M) |
| 1990–1994 1995–1997 1998–2000 2001–2004 2004–2005 | Grorud/Grei Skeid Moss Rosenborg Fredrikstad |  62 (25) 48 (20) 46 (6) 34 (7) |
Maajoukkue
| 1996–2001 | Norja | 2 (0) |
 Seurajoukkueuran tilastot kattavat vain kansalliset sarjat.
Dagfinn Enerly (s. 9. joulukuuta 1972 Oslo, Norja) on norjalainen entinen jalkapalloilija.
Enerly edusti uransa aikana muun muassa Skeidiä, Mossia, Rosenborgia ja Fredrikstadia. Norjan maajoukkueen paidassa hän esiintyi kahdesti vuosina 1996–2001.
Pautujärvi

| Pautujärvi |
| --- | --- |
Valtiot:  Suomi 
Paikkakunta:  Inari
Koordinaatit:  69°25′36″N, 27°55′36″E
Vesistöalue ja valuma-alueen tietoja
Laskujoki:  Siuttajoki
Järvinumero:  71.164.1.002 
Mittaustietoja
Pinnankorkeus:  209,3 m 
Rantaviiva:  48,4 km 
Pinta-ala:  24,22 km² 
 fiPautujärvi 
Pautujärvi (pohjoissaameksi Bávdejávri, inarinsaameksi Pavdjävri, koltansaameksi Paudjäu'rr) on suurehko järvi Inarissa Paatsjoen vesistössä. Kapea kannas erottaa sen Iijärvestä.
Pautujärvi laskee useiden pikkujärvien kautta Siuttajokea etelään Inarijärveen.
Dagestanskije Ogni

| Dagestanskije Ogni Дагестанские Огни  Огни  Дагъустандин Огни  Дагъустан Огни |
| --- | --- |
 vaakuna
 Dagestanskije Ogni
 Koordinaatit: 42°7′N, 48°11′E 
Valtio:  Venäjä
Tasavalta:  Dagestan
Perustettu:  1914
Kaupungiksi:  1990
Hallinto:  
 – Hallinnon tyyppi:  Kaupunkipiiri
 – Pormestari:  Magomed Gafurov
Pinta-ala:  
 – Kokonaispinta-ala:  9 km²
Korkeus:  35 m
Väkiluku (2010)  ():  27 923
Aikavyöhyke:  UTC+3 (MSK)
Suuntanumero(t):  +7 (87275)
 
 дагогни.рф 
Infobox OKVirheellinen NIMI-arvo: 
Dagestanskije Ogni (avaariksi Огни, Ogni, lezgiksi Дагъустандин Огни, Dagustandin Ogni, tabasaraniksi Дагъустан Огни, Daġustan Ogni, ven. Дагеста́нские Огни́) on pieni kaupunki Dagestanin eteläosassa Venäjällä. Se sijaitsee Kaspianmeren rannalla 118 kilometriä pääkaupungista Mahatškalasta etelään. Kaupungissa toimii lasi-, laakeri- ja mattotehtaat.
| Vuosi | Asukasluku |
| --- | --- |
1939: 4 400
1959: 6 800
1979: 12 600
1989: 21 700
2002: 26 346
2010: 27 923
Paul Rodgers

| Paul Rodgers |
| --- | --- |
 Paul Rodgers vuonna 2005.
Henkilötiedot
Syntynyt: 17. joulukuuta 1949 (ikä 74)
Ammatti:  laulaja, muusikko, lauluntekijä, tuottaja
Muusikko
Laulukielet:  englanti
Aktiivisena:  1968-
Tyylilajit:  rock, hard rock, blues rock, blues
Soittimet:  laulu, kitara, piano, huuliharppu, basso
Yhtyeet:  Free, Bad Company, The Firm, The Law, Queen
Levy-yhtiöt:  Atlantic Records Victor Entertainment SPV GmbH Velvel Records
Aiheesta muualla
www.paulrodgers.com
  [ Muokkaa Wikidatassa ] [ ohje ]  
Paul Rodgers (s. 17. joulukuuta 1949 Middlesbrough) on brittiläinen rock-muusikko. Hänen yhtyeitään ovat olleet muun muassa Free, Bad Company, The Law ja The Firm. Lisäksi Rodgers on julkaissut useita soololevyjä. Vuosina 2004–2009 hän esiintyi yhdessä Queen-yhtyeen kanssa.
Diskografia

Free: Tons Of Sobs (1968)
Free: Free (1969)
Free: Highway (1969)
Free: Fire And Water (1970)
Free: Free Live (1971) (Live)
Free: Free At Last (1972)
Free: Heart Breaker (1973)
Free: The Free Story (1973)
Bad Company: Bad Co (1974)
Bad Company: Straight Shooter (1975)
Bad Company: Run With The Pack (1976)
Bad Company: Burnin' Sky (1977)
Bad Company: Desolation Angels (1979)
Bad Company: Rough Diamonds (1982)
Paul Rodgers: Cut Loose (1983)
The Firm: The Firm (1985)
The Firm: Mean Business (1986)
Bad Company: 10 From 6 (1987)
Free: The Best Of Free (1991)
The Law: The Law (1991)
Paul Rodgers: Muddy Water Blues (1993)
Paul Rodgers: The Hendrix Set (1993) (Live)
Free: Molten Gold (1993)
Paul Rodgers: Paul Rodgers Live (1996) (Live)
Paul Rodgers: Now (1997)
Bad Company: Original Bad Company Anthology (1999)
Paul Rodgers: Paul Rodgers Electric (2000)
Bad Company: Merchants Of Cool (2002) (Live)
Queen + Paul Rodgers: Return Of The Champions (2005) (Live)
Paul Rodgers: Live In Glasgow (2007) (Live)
Queen + Paul Rodgers: The Cosmos Rocks (2008)
Paul Rodgers: The Royal Sessions (2014)
Aiheesta muualla

Viralliset kotisivut
Degehabur

| Degehabur |
| --- | --- |
 Degehaburin valkoinen moskeija.
 Degehabur
 Koordinaatit: 8°13′N, 43°34′E 
Valtio:   Etiopia
Osavaltio:  Somali
Väkiluku (2007):  30 027
Infobox OKVirheellinen NIMI-arvo: 
Degehabur tai Degeh Bur on kaupunki Etiopian Somalin osavaltiossa. Sen asukasluku oli vuoden 2007 väestönlaskennan mukaan 30 027.
Maantiede

Degehabur sijaitsee Etiopian Somalin osavaltiossa Degehaburin alueella. Matkaa Etiopian pääkaupunki Addis Abebaan on 799 kilometriä. Alue on historiallista Ogadenia.
Historia

Degehabur oli 1800-luvulla tärkeä kauppapaikka alueen poikki kulkeville karavaaneille. Vuosisadan loppupuolella se kuitenkin ryöstettiin useampaan otteeseen ja suuri osa sen asukkaista muutti muualle. Loppuvuodesta 1899 paikasta tuli Mohammad Abdille Hassanin johtamien dervissien tukikohta. Seuraavan vuoden maaliskuun puolella dervissit tekivät huomattavaan tappioon päättyneen hyökkäysyrityksen Jijigaan, josta selviytyneet vetäytyivät Degehaburiin. Degehabur alkoi toipua ja kasvaa aikaisemmista hävityksistään 1920-luvun aikana.
Toisen Italian–Etiopian sodan alettua Degehaburiin tehtiin ilmaiskuja ja se oli yksi etiopialaisten pääpuolustusasemista Ogadenin suunnalla etelässä. Italialaiset käyttivät myös taistelukaasuja. Suomen Punainen Risti piti jonkin aikaa yllä Richard Faltinin johtamaa kenttäsairaalaa Degehaburissa. Italialaiset joukot valtasivat Degehaburin 30. huhtikuuta 1936. Brittiläiset ja nigerialaiset joukot valtasivat sen takaisin toisen maailmansodan aikana vuonna 1941.
Länsi-Somalian vapautusrintama taistelijat olivat piirittäneet Degehaburin vuoden 1977 keskivaiheilla. Heinäkuussa syttyi Somalian ja Etiopian välinen Ogadenin sota. Vapautusrintaman taistelijat olivat vallanneet Degehaburin, josta somalialaiset joukot vetäytyivät maaliskuussa 1978.
Väestö

Degehaburin asukasluku oli Etiopian vuoden 2007 väestönlaskennan mukaan 30 027. Vuonna 2001 vastaava lukema oli noin 12 000.
Paula af Malmborg Ward

Paula af Malmborg Ward
Paula af Malmborg Ward (s. 1962 Tukholma) on ruotsalainen säveltäjä. Hänen tuotantoonsa kuuluu orkesteri-, kamari- ja näyttämömusiikkia sekä televisioon sävellettyä musiikkia. Hänestä tehtiin vuonna 2018 Göteborgin kaupungin ansioritarikunnan jäsen.
Malmborg Ward on tehnyt yhteistyössä kirjailija, libretisti Kerstin Perskin kanssa muun muassa vuonna 2004 kantaesitetyn teoksen Ärret. Göteborgin ooppera tilasi kaksikolta keväällä 2021 kantaesitettäväksi uuden oopperan, jonka työskentelynimeksi tuli Mythomania.
Malmborg Ward on ollut vuodesta 1999 Ruotsin säveltäjäliiton jäsen, ja hänet on valittu Ruotsin kuninkaallisen musiikkiakatemian jäseneksi.
Aiheesta muualla

Viralliset sivut (englanniksi), (ruotsiksi)
Paula af Malmborg Ward Internet Movie Databasessa. (englanniksi)
Paula af Heurlin

Paula af Heurlin
Paula af Heurlin (13. toukokuuta 1872 Helsinki – 15. marraskuuta 1947 Helsinki) oli suomalainen laulunopettaja ja raittiuden edistäjä.
Af Heurlinin vanhemmat olivat kirjapainon omistaja, filosofian maisteri Lars Oskar Wilhelm af Heurlin ja järjestövaikuttaja Augusta Helena Bergbom. Hän kävi Helsingin suomalaisen jatko-opiston ja Helsingin musiikkiopiston (1895) ja opiskeli Pariisin Schola cantorumissa 1900–1901. Helsingin kaupungin kansakoulujen laulunopettajana af Heurlin toimi 1901–1917. Viimeksi mainittuna vuonna hän julkaisi teokset Kansakoulun uusi laulukirja ja Säveltapailun ja nuottiopin opas. Af Heurlin toimi myös naisjärjestöissä, muun muassa Suomalaisen Konkordia-liiton puheenjohtajana vuodesta 1919. Hän jatkoi äitinsä aloittamaa toimintaa koulukeittoloiden edistäjänä ja osallistui raittiustyöhön Raittiusyhdistys Koiton musiikkitoiminnan johtajana sekä vuodesta 1908 Helsingin raittiuspiirin rahastonhoitajana ja 1922–1929 Naisten raittiuskeskuksen puheenjohtajana.
Aiheesta muualla

Suomalaisen Konkordia-liiton rahastolahjoittajien ja kunniajäsenten elämäkerrasto (Arkistoitu – Internet Archive), s. 78–83. (Viitattu 23.2.2014.)
Delta Scorpii

| Delta Scorpii |
| --- | --- |
Bayerin designaatio:  Delta Scorpii
Muut designaatiot:  Dschubba, Dzuba, Al Jabba, Iclarkrau, Iclarkrav, 7 Scorpii, HR 5953
Fyysiset ominaisuudet
Näennäinen kirkkaus:  2,29 mv
Absoluuttinen kirkkaus:  -3,16 Mv
Valovoima:  13000 LO (aurinkoa) aurinkoa
Spektriluokka:  B0.2 IV
Väri-indeksi:  B-V -0,124 U-B 0,909
Lämpötila:  13000 K
Massa:  19,7 ± 0,1 M☉
Säde:  6,7 R☉
Muuttujatyyppi:  Gamma Cassiopeiae
Pyörimisnopeus:  181 km/s
Astrometriset ominaisuudet
Tähdistö:  Skorpioni
Rektaskensio (J2000):  16h 00m 20,0s
Deklinaatio (J2000):  -22° 37′ 18″
Etäisyys:  402 valovuotta (123 parsekia)
Parallaksi:  8,12 ± 0,88 mas
 Näkyy leveysasteiden 68° N  ja 90° S välillä. 
Delta Scorpii (δ Sco / δ Scorpii; myös Dschubba, Dzuba, Iclarcrau tai Iclarkrav) on sinivalkoinen tähti Skorpionin tähtikuviossa. Joskus Aurinkokunnan eläinradalla kulkevat taivaankappaleet peittävät Dschubban. Tähden kirkkaus vaihtelee välillä 1,6–1,7 magnitudia; se on siis muuttuva tähti tyyppiä Gamma Cassiopeiae. Tähdellä on myös 20 päivässä ja noin 10 vuodessa kiertävät seuralaiset, joten se on kolminkertainen tähti.
Aiheesta muualla

Dschubba (Arkistoitu – Internet Archive)
dschubba Alcyone
Delta Scorpii brighter than ever (Sky and Telescope, February 4, 2002)
Delta Scorpii still showing off (Sky and Telescope, June 25, 2003)
| --- | --- |
Tähdet:  Antares, λ Sco, θ Sco, δ Sco, ε Sco, κ Sco, β1 Sco, υ Sco, τ Sco, π Sco, σ Sco, ι1 Sco, μ1 Sco, HD 161892, η Sco, μ2 Sco, ζ2 Sco, ρ Sco, ω1 Sco, ν Sco, ξ Sco, HD 149447, HD 148703, HD 159433, ω2 Sco, ο Sco, 13 Sco, 2 Sco, 1 Sco, ζ1 Sco, ξ Sco, ι2 Sco, 22 Sco, HD 146624, HD 154090, β2 Sco, ψ Sco, χ Sco, HD 147513, 16 Sco, 27 Sco, 18 Sco, 4 Sco, 12 Sco, 11 Sco, 3 Sco, ν Sco, V636 Sco, 25 Sco, RR Sco, HD 159868, Scorpius X-1, PSR B1620-26
Eksoplaneetat:  HD 147513 b, HD 159868 b, OGLE-2005-BLG-390Lb
Taivaan kirkkaimmat tähdet
Eino Nieminen (kielitieteilijä)

Eino Vilho Kalervo Nieminen (23. toukokuuta 1891 Helsinki – 24. toukokuuta 1962 Helsinki) oli suomalainen kielitieteilijä ja professori. Hän oli Helsingin yliopistossa puolalaisen ja balttilaisen filologian ylimääräinen professori 1939–1952 ja slaavilaisen filologian professori 1952–1961.
Cristian Pavón

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Cristian David Pavón
Syntymäaika: 21. tammikuuta 1996
Syntymäpaikka: Córdoba, Argentiina
Pelipaikka: Vasen laitahyökkääjä
Pituus: 1, 74 m
Seura
Seura: Boca Juniors
Seurat
| Vuodet | Seura | Ottelut () | Ottelut () |
| 2013-2014 | Talleres Córdoba |  |  |
| Vuodet | Seura | O | (M) |
| 2014- | Boca Juniors |  |  |
| 2014 | Club Atlético Colón (laina) |  |  |
| 2019-2020 | LA Galaxy (laina) |  |  |
Maajoukkue
| 2017- | Argentiinan jalkapallomaajoukkue | 11 | 11 |

Cristian David Pavón (s. 21. tammikuuta 1996 Córdoba) on argentiinalainen jalkapalloilija pelipaikaikaltaan vasen laitahyökkääjä. Pavón edustaa Argentiinan Primera Divisiónissa pelaavaa Boca Juniorsia. Hän on edustanut Argentiinan jalkapallomaajoukkuetta vuodesta 2017.
Aiheesta muualla

Kuvia tai muita tiedostoja aiheesta Cristian Pavón Wikimedia Commonsissa
Argentiinan joukkue – Jalkapallon MM-kilpailut 2018
1 Guzmán |
2 Mercado |
3 Tagliafico |
4 Ansaldi |
5 Biglia |
6 Fazio |
7 Banega |
8 Acuña |
9 Higuaín |
10 Messi |
11 Di María |
12 Armani |
13 Meza |
14 Mascherano |
15 Lanzini |
16 Rojo |
17 Otamendi |
18 Salvio |
19 Agüero |
20 Lo Celso |
21 Dybala |
22 Pavón |
23 Caballero |
Valmentaja Sampaoli